**Ainekava**

**Ühiskonnaõpetus II kooliaste**

|  |  |
| --- | --- |
| **Klass**: 6. | **Tunde nädalas**: 1 |

Ainekava aluseks on riiklik õppekava ja selle [lisa nr 6](https://www.riigiteataja.ee/aktilisa/1080/3202/3005/18m_pohi_lisa6.pdf), Sotsiaalained. Põltsamaa Ühisgümnaasiumi ainekavas on välja toodud rõhuasetused, kooli eripärast tulenevalt olulisim. Kooli ja valdkonna eripärad on kirjeldatud kooli õppekava üldosas ning valdkonnakavades.

Õpetaja saab õppeaasta jooksul korduvalt üle vaadata materjali tulevikuoskustest <https://youtu.be/XLTIes-WrvU?si=X60Fwb-Qrpx3cbAl>

**Õppeaine kirjeldus**

Ühiskonnaõpetusel on tähtis koht õpilaste väärtushinnangute ja hoiakute kujunemises, sh ettevõtlikkus, seaduste austamine, töökus, sooline võrdõiguslikkus, vabadus, kodanikualgatus, sotsiaalne õiglus ja kodanike võrdne kohtlemine, inimõiguste austamine, mõistev suhtumine erinevustesse, tauniv suhtumine eelarvamustesse, säästlik suhtumine keskkonda, lugupidav suhtumine teiste rahvaste ja maade kultuuritraditsioonidesse ning soov neid tundma õppida; oma maa kultuuripärandi väärtustamine; teadvustamine, et kõikide maailma riikide elatustase ei ole võrdne ja maailmas on palju vaesust ning paljude inimeste materiaalne heaolu on võimalikuks saanud looduse ja tuleviku arvelt jne.

**II kooliastme lõpuks taotletavad teadmised, oskused ja hoiakud**

1. Teab kodukohas tegutsevaid kodanikuühendusi ja -algatusi.

2. Teab lapse õigusi ja olulisemaid inimõigusi.

3. Teab, et kõik inimesed on seaduse ees võrdsed ja peavad seadusi täitma.

4. Mõistab, kuidas demokraatia põhimõtted saavad toimida koolis; toetab oma käitumise ja osalemisega koolidemokraatiat.

5. Teab Eesti riigi juhtimisega seotud põhiseaduslikke institutsioone ja olulisemaid ametikohti.

6. Eristab fakti arvamusest, teab, mis tunnuste alusel hinnata allikate usaldusväärsust.

7. Teab, et autoriõigused on kaitstud seadusega ja autorile tuleb viidata.

8. Teab, et inimesed on erineva kultuuritaustaga, saab aru, kui kedagi kultuurilise erinevuse tõttu diskrimineeritakse ja otsib vajaduse korral abi.

9. Teab, et iga inimene on käitumise, hoiakute ja panusega kultuurikandja ja -looja.

10. Tunneb tervise- ja turvariske, oskab vältida ohtusid ja teab, kust abi otsida, kasutab turvaliselt dokumente ja pangakaarti.

11. Oskab oma aega ja raha planeerida, võimeid ja võimalusi arvestada.

12. Käitub teadliku tarbijana.

**Üldpädevused, läbivad teemad, lõimingud**

Ühiskonnaõpetuse ainealane pädevus on eelkõige

sotsiaalne pädevus – suutlikkus ennast teostada, toimida teadliku ja vastutustundliku kodanikuna ning toetada ühiskonna demokraatlikku arengut; teada ning järgida ühiskonnas kehtivaid väärtusi ja norme ning erinevate keskkondade reegleid; teha koostööd teiste inimestega erinevates situatsioonides; aktsepteerida inimeste erinevusi ning arvestada neid suhtlemisel.

Olulised on ka enesemääratluspädevus ja suhtluspädevus. Lõiminguna teiste õppeainetega saab ühiskonnaõpetuse tunnis rakendada kõiki põhikooli riiklikus õppekavas ettenähtud pädevusi.

**Hinnatakse**:

Ainealaste mõistete sisu tundmist ja nende õiget kasutamist kontekstis. Tähtis on, et õpilane saab aru mõiste sisust, mitte ei tuubi mõistet selgitusi pähe.

Õpilased koostavad teemakohaseid arvamuslugusid, sõnastavad oma arvamuse ja põhjendavad oma arvamust näidetega.

Miniuuringu koostamist- õpetaja võib uuringu tegemist rakendada nii õpilase iseseisva tööna kui rühmatööna. Üheks hindamise kriteeriumiks võiks olla töö õigeaegne esitamine. Uuringu koostamisele võib järgneda tulemuste esitlemine klassikaaslaste ees.

Vastavalt teemale saab õpetaja anda õpilaste võimaluse koostada koomikseid, näiteks inimõiguste teema juures.

|  |  |  |
| --- | --- | --- |
| **Õpitulemused**  Õpilane: | **Õppesisu**  Mida õpetajad õpetavad, mida õpilased õpivad? (teemade ja tegevuste lühikirjeldus, sh praktilised tööd, õpiprojektid, õppekäigud)  Rõhuasetus: mõisted | **Üldpädevused, läbivad teemad, lõimingud**  Milliste üldpädevuste arengut toetatakse? Milliseid läbivaid teemasid käsiteltakse? Millised on lõimingu võimalused?  Rõhuasetus õpioskustel ja- strateegiatel. |

|  |  |  |
| --- | --- | --- |
| **DEMOKRAATIA**  teab kodukohas tegutsevaid kodanikuühendusi ja –algatusi;  teab lapse õigusi ja olulisemaid inimõigusi;  teab, et kõik inimesed on seaduse ees võrdsed ja peavad seadusi täitma;  mõistab, kuidas demokraatia põhimõtted saavad toimida koolis; toetab oma käitumise ja osalemisega koolidemokraatiat;  teab Eesti riigi juhtimisega seotud põhiseaduslikke institutsioone ja olulisemaid ametikohti. | **Mõisted:** *kohalik omavalitsus, seadus, lapse õigused, inimõigused, sõnavabadus ja selle põhimõtted, demokraatia, vabatahtlik tegevus, kodanikuühendus. Peamised põhiseaduslikud institutsioonid ja nende funktsioonid, õpilasomavalitsus, õpilasesinduses.*  Kohtumine KOVi esindajaga.  Õpetaja juhendamisel uuritakse Põltsamaa valla kodulehte <https://www.poltsamaa.ee/>  Õpetaja koostab küsimused, õpilased otsivad vastuseid.  Rühmatööna valmistatakse plakat Põltsamaa- minu kodu.  Õpetaja kasutab <https://maailmakool.ee/>  Inimõiguste materjali <https://youtu.be/nDgIVseTkuE?si=ep5e9NyJ1QKwtGr1>  Õpetaja kasutab juhtumikirjeldusi, õpilased analüüsivad, milliseid õigusi juhtumites kasutati või milliseid õigusi rikuti.  Õpetaja juhendamisel õiguste ja kohustuste tasakaalu kujutava skeemi koostamine ja arutelu.  Kohtumine õpilasesinduse liikmega, arutelu koolielu üle. Ettepanekud õpilasesindusele ja kohalikule omavalitsusele.  Õpetaja selgitab, mis on võimude lahusus.  Õpilased täidavad töölehte, kasutades  <https://www.riigikogu.ee/>  <https://valitsus.ee/>  <https://www.oiguskantsler.ee/>  <https://www.kohus.ee/eesti-kohtud/kohtususteem/riigikohus> | ÜLDPÄDEVUSED: **enesemääratluspädevus-** mina kui eesti ja Põltsamaa valla elanik;  **kultuuri- ja väärtuspädevus-** inimõigused, kodanikualgatuslike organisatsioonide väärtused ja põhimõtted.  AINEALANE LÕIMING:  **kunstiõpetus-**plakati kujundamine.  **eesti keel**- oskus leida tekstist infot, sõnastada plakati teksti,  **inglise keel**  Oluline on, et õpilane teab õiguskantsleri rolli laste ombudsmanina! |
| **ALLIKAD JA AUTORIÕIGUS**  eristab fakti arvamusest, teab, mis tunnuste alusel hinnata allikate usaldusväärsust;  teab, et autoriõigused on kaitstud seadusega ja autorile tuleb viidata. | **Mõisted:** *fakt, arvamus, allikas, argumenteerimine, autoriõigused, viitamine.*  -õpetaja toob klassi ajalehti/ajakirju;  -paaristööna ajaleheartikli lugemine, fakti ja arvamuse eristamine;  -arvamusloo või referaadi kirjutamine/koostamine kasutades usaldusväärseid allikaid ja korrektset viitamist;  - õpetaja kasutab materjali kooli koduleheküljelt  <https://www.poltsamaa.edu.ee/sites/poltsamaa.edu.ee/files/dokumendid/pug_uurimistoo_juhend_1.pdf>;  -loovusülesanne. | ÜLDPÄDEVUSED:  **kultuuri- ja väärtuspädevus-**  õpilane väärtustab kellegi teise loomingut  AINEALANE LÕIMING:  **eesti keel**- arvamusloo kirjutamine, ajalehtedest artiklite lugemine;  **kirjandus/ajalugu/ informaatika** |
| **KULTUUR**  teab, et inimesed on erineva kultuuritaustaga, saab aru, kui kedagi kultuurilise erinevuse tõttu diskrimineeritakse ja otsib vajaduse korral abi;  teab, et iga inimene on käitumise, hoiakute ja panusega kultuurikandja ja -looja. | **Mõisted**: *kultuur, religioon, võrdõiguslikkus ja sallivus.*  - õpetaja juhendamisel arutelu: Millised rahvused elavad Eestis. <https://www.stat.ee/et/uudised/millised-rahvused-elavad-eestis>;  -töö tekstiga- Eestis ja õpilase kodukohas elavad rahvarühmad (sotsiaalsed, rahvuslikud, religioossed jm);  -KOVist info Põltsamaa kohta;  -sooline võrdõiguslikkus;  -pere ja suguvõsa, kogukond;  -arutelu: kuidas on võimalik erinevaid rahvusi ühte ühiskonda sulandada;  -multikultuurist <https://integratsioon.ee/>  -õpetajaga koos vaadatakse; <https://youtu.be/AvFl6UBZLv4?si=qkbRdO1Y3Z4xk17N>, õpilased täidavad töölehe tähtsamate religioonide kohta- millal tekkis, kus tekkis, otsivad juurde materjali- mida peetakse selles reiligioonis oluliseks;  -miniuuring: milliste religioonide esindajad elavad Eestis ja kui palju neid on;  -Põltsamaa linna ja valla kogudused;  võimalusel Umbusi budismi-keskuse külastamine <https://umbusikeskus.wordpress.com/>. | ÜLDPÄDEVUSED:  **kultuuri- ja väärtuspädevus**-suutlikkus hinnata inimsuhteid ning tegevusi üldkehtivate moraalinormide seisukohast; tajuda ja väärtustada oma seotust teiste inimestega, loodusega, oma ja teiste maade ning rahvaste kultuuripärandiga ja nüüdisaegse kultuuri sündmustega  AINEALANE LÕIMING:  **eesti keel-** suulise eneseväljendusoskuse arendamine;  **matemaatika**- diagrammide lugemise oskus |
| **PLANEERIMINE JA TARBIMINE**  tunneb tervise- ja turvariske, oskab vältida ohtusid ja teab, kust abi otsida, kasutab turvaliselt dokumente ja pangakaarti;  oskab oma aega ja raha planeerida, võimeid ja võimalusi arvestada;  käitub teadliku tarbijana. | **Mõisted**: *risk, turvalisus, aja- ja kulutuste planeerimine, tarbimine ja tarbija, raha kogumine, säästmine ja laenamine, tarbimisotsuste mõju keskkonnale ja kogukonnale, elukutsed ja ettevõtted kodukohas.*  -õpetajaga koos vaadatakse  <https://youtu.be/xBGlmr0gFFA?si=FxWa70xuymMl0mTc>  -õpetaja juhendamisel teevad õpilased rühmatööna eelarve üheks kuuks. Selleks jagatakse rühmas ülesanded, et vaadelda ja panna kirja toiduainete hinnad, kommunaalkulude hinnad jne;  -õpetajaga koos uuritakse tööjõuportaalidest, millise palgaga töökohad on saadaval;  -Rahatarkusega seotud e-materjalid <https://etunnid.tagasikooli.ee/jarelvaatamiseks/rahatarkus/>;  -kohalikud ettevõtted: õpilased uurivad ise kohalikke ettevõtteid - millega tegelevad, mis ameteid seal peetakse. Hääletuse teel valitakse 3 kõige populaarsemat ning õpetaja võtab nende asutustega ühendust ning kutsub esindajad tundi. Iga esindaja teeb umbes 15 minutilise õpilastele eakohase ülevaate nende firmas olevatesttöökohtadest, toodetest/teenustest mida pakutakse ning miks see on oluline. Õpilased valivad ühe antud asutustest, külastavad seda võimalusel ning koostavad lühiülevaate ettevõttest ja kogetust.  -tarbimise mõju loodusele. Õpilased uurivad ühe igapäevase eseme või toiduaine (nt šokolaad, teksad vms) tarneahelat ning toovad välja selle mõju keskkonnale ning ka alternatiivid, kuidas negatiivset keskkonnamõju vähendada.  -Maailmakool.ee https://maailmakool.ee/materjalid/?c=tarbimine-ja-majandus,10-13,sotsiaalained  <https://www.fin.ee/finantspoliitika-valissuhted/rahatarkus/oppematerjalid-ii-kooliaste> | ÜLDPÄDEVUSED:  **matemaatikapädevus** – suutlikkus kasutada matemaatikale omast keelt, sümboleid ning meetodeid erinevaid ülesandeid lahendades kõigis elu- ja tegevusvaldkondades;  **kultuuri- ja väärtuspädevus-** teadlik tarbimne, keskkonna väärtustamine  **sotsiaalne pädevus**- rühmatöö oskuste arendamine    AINEALANE LÕIMING:  **eesti keel –** uurimuste koostamine;  **matemaatika**  **informaatika –** internetimaterjali kasutamine.  Klassijuhatajatund, kutsesuunitlus  Keskkonnateemad |